Ubalozi

Ubalozi ni aina za ujumbe wa kidiplomasia. Hii ni ofisi kuu kwa maafisa wa kidiplomasia, ambapo watu wanaofanya kazi wanawakilisha nchi au shirika la kimataifa. Kiongozi wa ubalozi anaweza kuwa Balozi au Kamishna mkuu, na kuna wengine wanaofanya kazi ndani ya ubalozi na kushughulikia aina mbalimbali za majukumu. Watu wanaofanya kazi kama wakuu ndani ya ubalozi wanaweza kuwa na uhuru wa kidiplomasia.    

 Aina za ujumbe wa kidiplomasia 
Nchi inaweza kuwa na aina tofauti za wanadiplomasia. Aina ya kwanza ni ubalozi, ambao unapatikana katika mji mkuu wa nchi nyingine. Kwa mfano, ubalozi wa Tanzania uko Washington D.C., mji mkuu wa Marekani. Ubalozi hutoa huduma zote za kidiplomasia. Aina nyingine ni Balozi wa Jumuiya ya Madola, ambaye ni sawa na ubalozi, lakini ni ubalozi wa nchi ya Jumuiya ya Madola ndani ya nchi nyingine ya Jumuiya ya Madola. Balozi wa Kudumu ni kama balozi lakini yeye anawakilisha shirika kubwa la kimataifa kama Umoja wa Mataifa na Muungano wa Afrika. Balozi Mkuu ni ofisi inayopatikana katika mji mkubwa lakini sio mji mkuu, lakini bado hutoa huduma zote. Ofisi ya Balozi Mdogo ni sawa na ubalozi mkuu lakini haina huduma zote kila wakati. Balozi Mdogo ni cheo cha chini kabisa cha ubalozi, akiwa chini ya waziri. Mabalozi wadogo walikuwa maarufu kabla ya Vita Kuu ya Pili ya Dunia, lakini baada ya vita, nafasi zao zilipungua na kuchukuliwa na Mabalozi wa kawaida. Balozi wa heshima ni cheo cha mwisho na hutoa huduma kidogo.

 Sheria ya Ubalozi 
Licha ya kile ambacho watu wengi hufikiri, sio ujumbe wote wa kidiplomasia zina udhibiti kamili wa sheria ndani ya majengo lao. Nchi inayomiliki ubalozi inaweza kuipa hadhi ya kujitegemea, lakini hii hutokea tu katika nchi chache. Badala yake majengo ya ubalozi yanasalia katika mamlaka ya nchi mwenyeji, yakipewa na marupurupu maalumu, kama vile kinga dhidi ya sheria  nyingi za mitaa, kama ilivyoelezwa katika Mkataba wa Vienna wa Mahusiano ya Kidiplomasia.

 Wajibu 
Jukumu la ubalozi ni kuwakilisha na kulinda maslahi ya nchi ya asili na watu wake wanaoishi katika nchi mwenyeji. Majukumu haya yamefafanuliwa katika Mkataba wa Mahusiano ya Kidiplomasia wa Vienna wa mwaka 1961.

 Ofisi Zisizo za Kidiplomasia 
Mkataba wa Vienna wa mwaka 1961 unaruhusu nchi ambazo hazijatambulika kimataifa kuwa na ubalozi ikiwa nchi mwenyeji inaruhusu. Hata hivyo, nchi zisizotambulika kimataifa bado hazina hadhi rasmi ya kidiplomasia. Kwa mfano, Somaliland ina ofisi za kidiplomasia katika miji kadhaa, kama vile London, Addis Ababa, Washington DC, Roma, na Taipei. 

Ubalozi wa Somaliland huko Addis Ababa ni mfano wa ofisi isiyo ya kidiplomasia.

 Marejeo 

Jamii:Diplomasia